Igen, de csak különböző (a kölcsönszerződés utáni elsőként és másodikként érkező) gyermekekre, az első gyermek utáni törlesztésszüneteltetés ideje és a következő gyermekre járó gyermekvállalási támogatás részben akár fedheti is egymást.
Például ha az első gyermek születésekor kéritek a szüneteltetést, és ennek ideje alatt újra várandós lesz a feleség a következő gyermekkel, a várandósság betöltött 12. hetétől már kérhetitek a 10 milliós tőketörlesztés-elengedést is.
Ezáltal előfordulhat, hogy mire a törlesztésszüneteltetési év véget ér, már kevesebb lesz a tőketartozásotok, így alacsonyabb a havi törlesztőrészletetek is.
A törlesztésszüneteltetés és a gyermekvállalási támogatás ikrek esetén akár teljes egészében is fedheti egymást, mivel a kölcsönszerződés után érkező ikergyermekek két vállalt gyermeknek számítanak.